Проект на Постановление за изменение и допълнение на Наредба за таксите за използване на летищата за обществено ползване и за аеронавигационно обслужване в Република България, приета с Постановление № 280 на Министерския съвет от 1998 г. (обн., ДВ, бр. 2 от 1999 г., изм. и доп., бр. 15 от 2000 г., бр. 9 и 62 от 2001 г., бр. 19 от 2002 г., изм., бр. 16 от 2003 г., бр. 32 и 71 от 2004 г., изм., бр. 15 и 96 от 2005 г., бр. 22 от 2006 г., изм. и доп., бр. 1 и 25 от 2007 г., изм., бр. 34 от 2008 г., Решение № 5551 от 14.05.2008 г. на ВАС на РБ - бр. 92 от 2008 г.; изм. и доп., бр. 28 от 2010 г., изм., бр. 20 и 107 от 2011 г., бр. 94 от 2012 г., бр. 38 от 2013 г., доп., бр. 41 от 2014 г., изм. и доп., бр. 67 от 2014 г., бр. 45 от 2015 г., бр. 11 от 2016 г., бр. 21 от 2017 г. )

§ 1. В чл. 1 се правят следните изменения и допълнения:

1. В ал. 2 думите „приложения № 1а и 1 б“ се заменят с „приложения №  
1а, 1б и 1в“.

2. Създават се ал. 4 и 5:

„(4) Таксите по ал. 2 се прилагат след влизане в сила на решението на летищния оператор по чл. 122к, ал. 1 от Закона за гражданското въздухоплаване (ЗГВ), временното решение по чл. 122л, ал. 2 от ЗГВ или на решението на главния директор на Главна дирекция „Гражданска въздухоплавателна администрация“ по чл. 122р, ал. 1 от ЗГВ.

(5) Право да подават жалба срещу решението по чл. 122к, aл. 1 от ЗГВ имат ползвател или сдружение на ползватели на съответното летище, както и упълномощени от ползватели на летището или сдружения на ползватели на летището лица. В пълномощното на упълномощените лица е необходимо да се съдържа изявление, че имат право да обжалват решението на летищния оператор пред главния директор на Главна дирекция „Гражданска въздухоплавателна администрация“ и да участват във всяка от фазите на процедурата по чл. 122к - чл. 122р от ЗГВ“.

§ 2. В чл. 1а думите „Закона за гражданското въздухоплаване“ и скобите на абревиатурата „ЗГВ“ се заличават.

**§ 3**. В чл. 2, ал. 2 се правят следните изменения и допълнения:

1. В изречение първо думите „удостоверението за летателна годност“ се заменят с „удостоверението за съответствие с нормите за авиационен шум (noise certificate)“.

2. В изречение второ думите „от въздухоплавателната администрация“ се заменят с „в удостоверението за съответствие с нормите за авиационен шум, издадено от въздухоплавателната администрация.“

**§ 4**. В Приложение № 1 към чл. 1, ал. 3 от наредбата се правят следните изменения и допълнения:

1. След думите „При определяне размера на летищните такси летищният оператор се ръководи от следните основни принципи“ тиретата се заменят с арабски числа от 1 до 8.

2. След думите „Таксите за летищните услуги не са ориентирани към печалба, но те трябва да осигуряват самофинансиране на дейността“ се добавя:

„В разходната база за определяне размера на летищните такси се отразяват отчетения за предходна година и/или очаквания за текущата година недостиг или превишение на приходи над разходи за таксите, което се прави чрез изчисление на общия размер на отчетените и/или очакваните приходи и очакваните разходи за съответния период и включване на сумата на разликата между тях в размера на таксите за новия период по следния начин:а) при превишение на разходи над приходи (отрицателен резултат) – в увеличение на разходите или

б) при превишение на приходите над разходите (положителен резултат) – в намаление на разходната база.“

3. В раздел І „Разходни елементи“, т. 1 се добавя подточка 1.7 :

„1.7. Цена на капитала: включва средства, необходими за генериране на достатъчно приходи, които да надхвърлят всички преки и косвени оперативни разходи (включително обща администрация и т.н.) и да осигурят достатъчно средства за финансиране в нова или разширяване на текущата инфраструктура.

Сумата за цената на капитала се изчислява за всеки период на прилагане на такси, по следния начин:

А. Определяне на показатели:

Финансови и рискови показатели:

* Доход на държавни облигации (A)
* Норма на възвращаемост (B)
* „Бета“ показател на отраслов риск (C)

Балансови показатели:

* Стойност на дълготрайните активи и нетния работен капитал (общо активи) (Е- equity)
* Стойност на дълга (D)

Б. Изчисляване на стойността на заетия капитал (CE – cost of equity) по следната формула:

CE = A + [(B – A) \* C]

В. Изчисляване на средно претеглена цена на капитала (WACC) по следната формула:

WACC = (CE \* K\_E) + (А \* К\_D)

където

* K\_E е коефициент на относителния дял на активите
* K\_D е коефициент на относителния дял на дълга

Г. Изчисляване на сумата на цената на капитала през периода (CE Sum) по следната формула:

CE Sum = (E \* WACC)“

4. В раздел ІІІ „Обхват на разходите по видове такси“ се правят следните изменения и допълнения :

а) в т. 2 към думите в скоби (ден, нощ) се добавя „брой денонощия“;

б) в т. 3 думите „Таксата може да бъде диференцирана за пътници, заминаващи по

международни линии, и за пътници, заминаващи по вътрешни линии“ се заличават.

5. В раздел IV „Начин на изчисляване на таксите“ се правят следните изменения и допълнения :

а) в т. 2, подточка 2.3 се създава изречение второ: „Непрекъснат престой на съоръжение за оперативен престой повече от 8 денонощия се таксува с увеличение 50 на сто от такса паркинг.”;

б) в т. 3 „Такса за пътници“, подточка 3.1 се изменя така:

„Фиксирана ставка за заминаващ пътник – определя се по следната формула:

∑ E

PAX

T = ----------------------------

PAX ∑ PAX

DEP

където :

ТPAX е таксовата единица за заминаващ пътник от терминал в евро;

EPAX са общо разходите на терминал, относими към таксата за пътници за едногодишен период в евро;

PAXDEP – общият брой на всички заминали пътници от терминал през същия период, с изключение на категориите пътници, освободени от заплащане на такса за пътници; деца от 2 до 12-годишна възраст заплащат 50 % от таксата, определена за възрастен пътник, поради което техният общ брой се разделя на 2; броят на трансферните пътници се отчита пропорционално на коефициента на диференциация на таксата по т. 3.3;

в) в т. 3 „Такса за пътници“, подточка 3.2 след думите „летищният оператор“ се добавя „може да“.

§ 5. Създава се приложение 1в към чл. 1, ал. 2:

„Приложение 1в към чл. 1, ал. 2

Размер на летищните такси от 01 януари 2016 г. до 31 декември 2016 г.

1. Такса за кацане на въздухоплавателни средства

1. Таксата за кацане се събира за всеки тон или част от него, окръглена към следващ тон, от максималното излетно тегло на ВС.
2. Таксата е в еднакъв размер за полети по международни линии и за полети по вътрешни линии.
3. Таксовата единица за тон от максималното излетно тегло на ВС е диференцирана в 5 групи (теглови диапазони) и е както следва:

|  |  |  |
| --- | --- | --- |
| Група 1 - ВС до 3 т | - | 7,50 евро |
| Група 2 - ВС над 3 т до 25 т | - | 15,30 евро |
| Група 3 - ВС над 25 т до 65 т | - | 12,85 евро |
| Група 4 - ВС над 65 т до 100 т | - | 10,80 евро |
| Група 5 - ВС над 100 т | - | 10,60 евро |

1. Върху таксата за кацане на ВС не се прилагат никакви увеличения.
2. В размера на таксата по всеки теглови диапазон за периода 01.01-31.12.2016 г. са включени „0“ разходи за издръжка на националния надзорен орган.
3. Върху таксата за кацане на ВС са приложими следните отстъпки за стимулиране развитието на трафика на Летище София:

1.6.1. За нов редовен целогодишен маршрут – извън Европа:

|  |  |
| --- | --- |
| Година 1  12 месеца от първия полет по маршрута | 99% намаление |
| Година 2 | 99% намаление |
| Година 3 | 80% намаление |
| Година 4 | 50% намаление |
| Година5 | 20% намаление |

1.6.2. **За нов редовен целогодишен маршрут – в Европа:**

|  |  |
| --- | --- |
| Година 1 |  |
| 12 месеца от първия полет по маршрута | 80% намаление |
| Година 2 | 50% намаление |
| Година 3 | 30% намаление |
| Година 4 | 20% намаление |

1.6.3. За нов сезонен маршрут:

|  |  |
| --- | --- |
| Сезон 1  В рамките на първия сезон на полетното разписание (зима или лято) | 40% намаление |

1.6.4. За товарни полети по нов международен маршрут:

|  |  |
| --- | --- |
| Година 1 |  |
| 12 месеца от първия полет по маршрута | 20% намаление |

1.6.5. За целогодишно увеличение на честотите на опериране по действащ международен пътнически маршрут **(само за допълнителните полети по маршрута):**

|  |  |  |
| --- | --- | --- |
| Извън Европа | Година 1  12 месеца от първия полет по  допълнителната честота | 80% намаление |
| В Европа | Година 1  12 месеца от първия полет по  допълнителната честота | 70% намаление |

1.6.6. За целогодишно увеличение на капацитета по действащ пътнически маршрут чрез смяна на типа ВС (за тип ВС с по-голямо максимално излетно тегло и по-голям брой седалки от експлоатирания по маршрута):

|  |  |
| --- | --- |
| Година 1 |  |
| 12 месеца от първия полет по маршрута | 50% намаление върху разликата в MTOW |

1.6.7. За поддържане конкурентоспособността на въздушния транспорт по вътрешни дестинации:

|  |  |
| --- | --- |
| Редовни пътнически полети по | 70% намаление |
| вътрешен маршрут София - Бургас - |  |
| София |  |
| Редовни пътнически полети по |  |
| вътрешен маршрут София - Варна - | 90% намаление |
| София |  |

1.6.8. Брой изпълнени самолетодвижения по международни маршрути (от един и същи превозвач за период от 12 последователни месеца, считано от 1.07.2016 г.):

|  |  |
| --- | --- |
| Над 3 000 самолетодвижения | 3% намаление |
| Над 5 000 самолетодвижения | 5% намаление |
| Над 6 500 самолетодвижения | 10% намаление |
| Над 8 000 самолетодвижения | 12% намаление |
| Над 10 000 самолетодвижения | 15% намаление |

1.6.9. **Еднократни стимулиращи отстъпки** (за превозвачи, изпълняващи редовна полетна програма до/от Летище София, по повод събития, промотиращи въздушния транспорт):

|  |  |  |
| --- | --- | --- |
| Първи полет по нов пътнически маршрут  (независимо от дестинацията) | 99% намаление | |
| Първи полет на нов превозвач  (който не е оперирал до/от Летище София в предходните 24 месеца) | 99% намаление | |
| Полет, свързан със събитие, представящо | |  |
| въздушния транспорт в положителна светлина (различно от горните поводи) | | 50% намаление |

Всички отстъпки по т. 1,6. се предоставят при условията, критериите и по реда, описан в Програмата от стимулиращи отстъпки за развитие на трафика на Летище София – 2016 г.

2. Такса за паркиране на въздухоплавателни средства

2.1. Таксата за паркиране се събира за всеки тон или част от него, окръглена към следващ тон, от максималното излетно тегло на ВС, за всеки започнат час над безплатния престой.

2.2. Единичната таксова единица за тон на час е диференцирана в 4 групи в зависимост от периода на денонощието и типа на ползваното съоръжение (местостоянка):

|  |  |
| --- | --- |
| Оперативна местостоянка – „ден”\* | Оперативна местостоянка – „нощ”\*\* |
| 0,171 Евро | 0,064 Евро |
| Зона за дълговременен престой | Зона за дълговременен престой |
| „Long-termBay” – „ден”\* | „Long-term Bay” – „нощ”\*\* |
| 0,016 Евро | 0,011 Евро |

\* „Ден” е периодът от 06:00 часа до 22:59 ч. местно време;

\*\* „Нощ” е периодът от 23:00 часа до 05:59 ч. местно време.

2.3. Такса паркиране не се заплаща за престой на ВС до:

2.3.1. 3 часа след кацане – за ВС, изпълняващи пътнически полети;

2.3.2 6 часа след кацане – за ВС с максимално излетно тегло до 150 тона, изпълняващи товарни полети;

2.3.3. 9 часа след кацане – за ВС с максимално излетно тегло над 150 тона, изпълняващи товарни полети.

2.4 Летищният оператор публикува списък с номера на местостоянки за оперативен престой на ВС и обозначение на зоните за дълговременен престой (Long-term Bay).

2.5 В размера на таксата за паркиране на ВС за периода 01.01.-31.12.2016 г. са включени „0” разходи за издръжка на националния надзорен орган.

2.6. Върху таксата за паркиране на ВС са приложими следните отстъпки за стимулиране развитието на трафика на Летище София:

2.6.1. За местодомуващи ВС на въздушни превозвачи с редовна полетна програма с отправно летище - Летище София:

|  |  |
| --- | --- |
| Повече от 3 местодомуващи ВС на един и същи превозвач | 50% отстъпка върху таксата за оперативна местостоянка – ден и нощ |
| Повече от 6 местодомуващи ВС на един и същи превозвач | 70% отстъпка върху таксата за оперативна местостоянка – ден и нощ |

**2.6.2**. **За пътнически полети по международни маршрути, изпълнявани с ВС с максимално излетно тегло над 130 тона** (за полети с продължителност над 6 часа чисто полетно време):

|  |  |
| --- | --- |
| **Оперативна местостоянка „нощ“** | 100% намаление |

2.6.3. Еднократни стимулиращи отстъпки (за превозвачи, изпълняващи редовна полетна програма до/от Летище София, по повод събития, промотиращи въздушния транспорт):

|  |  |
| --- | --- |
| Първи полет по нов пътнически маршрут  (независимо от дестинацията) | 50% намаление за престой до 24 часа |
| Първи полет на нов превозвач  (който не е оперирал до/от Летище София в предходните 24 месеца) | 50 % намаление за престой до 24 часа |
| Полет, свързан със събитие, представящо въздушния транспорт в положителна светлина (различно от горните поводи) | 20% намаление за престой до 24 часа |

Всички отстъпки по т. 2.6. се предоставят при условията, критериите и по реда, описан в Програмата от стимулиращи отстъпки за развитие на трафика на Летище София – 2016 г.

3. Такса за пътници

3.1. Таксата „Пътници” се събира за всеки заминаващ пътник (започващ пътуването си от Летище София или извършващ трансфер от един полет на друг).

3.2. Единичната таксова единица за пътници е диференцирана в зависимост от терминала, на който се обслужва заминаващия полет, и в зависимост от дестинацията на полета – по международни или по вътрешни линии:

|  |  |  |
| --- | --- | --- |
| **Международни линии** | Терминал 1 - възрастни | 5,50 евро |
| Терминал 1 - деца над 2-до | **2,75 евро** |
| 12-годишна възраст |  |
| Терминал 2 - възрастни | 11,50 евро |
| Терминал 1 - деца над 2~до 12-годишна възраст | **5,75 евро** |
| Вътрешни линии | Терминал 1 - възрастни | 4,40 евро |
| Терминал 1 - деца над 2-до 12-годишна възраст | **2,20 евро** |
| Терминал 2 - възрастни | 4,40 евро |
| Терминал 1 - деца над 2-до  12-годишна възраст | **2,20 евро** |

3.3. Деца до 2-годишна възраст и транзитни пътници са освободени от заплащане на таксата.

3.4. В размера на таксата за пътници са включени разходи за издръжка на националния надзорен орган в размер на 0,05 евро за всеки заминаващ пътник над 12-годишна възраст (възрастен) и в размер на 0,025 евро за всеки заминаващ пътник между 2 и 12-годишна възраст (дете).

3.5. Върху таксата за пътници са приложими следните отстъпки за стимулиране развитието на трафика на Летище София:

3.5.1. За трансферен пътнически трафик но редовни линии:

|  |  |
| --- | --- |
| Пътници, пристигащи с международен или вътрешен полет и заминаващи с  международен полет | 45% намаление върху приложимата такса пътници по международни  линии |
| Пътници, пристигащи с международен полет и заминаващи с вътрешен полет | 45% намаление върху приложимата такса пътници по вътрешни линии |

3.5.2. За брой заминали пътници по маршрути (на един и същи превозвач за период от 12 последователни месеца, считано от 1.07.2016 г.):

|  |  |
| --- | --- |
| над 100 000 до 200 000 пътници | 0,50 евро намаление  за заминал пътник |
| над 200 000 до 300 000 пътници | 0,75 евро намаление  за заминал пътник |
| над 300 000 до 400 000 пътници | 1,00 евро намаление  за заминал пътник |
| над 400 000 до 500 000 пътници | 1,20 евро намаление  за заминал пътник |
| над 500 000 пътници | 1,35 евро намаление  за заминал пътник |

Всички отстъпки по т. 3.5. се предоставят при условията, критериите и по реда, описан в Програмата от стимулиращи отстъпки за развитие на трафика на Летище София – 2016 г.

4. Такса за ползване на пътнически ръкав

4.1. Таксата „Ползване на пътнически ръкав” се начислява само при ползване на съоръжението.

4.2. Единичната таксова единица е диференцирана за първоначален период на ползване до 60 минути и за всеки започнати допълнителни 15 минути.

|  |  |
| --- | --- |
| За първоначален период до 60 минути | 95 евро |
| За всеки последващи 15 минути  или част от тях | 34 евро |

4.3.Таксата „Ползване на пътнически ръкав” се прилага в еднакъв размер, без разлика за типа на ВС, вида на полета (по международни или по вътрешни линии) и периода от денонощието, в който се ползва съоръжението.

4.4.При ползване на пътнически ръкав с прекъсване, времето на ползване след кацане се сумира с времето на ползване преди излитане на едно и също ВС и таксата се начислява за така полученото общо време на ползване. Времето, през което съоръжението не се използва, не се таксува.

4.5.В размера на таксата за ползване на пътнически ръкав за периода 01.01.­-31.12.2016 г. са включени „0” разходи за издръжка на националния надзорен орган.

4.6.Върху таксата за ползване на пътнически ръкав са приложими следните отстъпки за стимулиране развитието на трафика на Летище София:

**4.6.1**. Еднократни стимулиращи отстъпки (за превозвачи, изпълняващи редовна полетна програма до/от Летище София, по повод събития, промотиращи въздушния транспорт):

|  |  |
| --- | --- |
| Първи полет по нов пътнически маршрут  (независимо от дестинацията) | 50% намаление |
| Първи полет на нов превозвач  (който не е оперирал до/от Летище София в предходните 24 месеца) | 50 % намаление |
| Полет, свързан със събитие, представящо въздушния транспорт в положителна светлина (различно от горните поводи) | 20% намаление |

Всички отстъпки по т. 4.6. се предоставят при условията, критериите и по реда, описан в Програмата от стимулиращи отстъпки за развитие на трафика на Летище София - 2016 г.

1. Такса за сигурност

5.1. Таксата „Сигурност” се начислява по различен начин за ВС, превозващи пътници, и за ВС, изпълняващи товарни, технически или други полети, при които не се превозват пътници.

5.2. Единичната таксова единица за ВС, превозващи пътници, се събира за всеки заминаващ пътник (започващ пътуването си от Летище София или извършващ трансфер от един полет на друг):

|  |  |
| --- | --- |
| За заминаващ пътник | 5,50 евро |

5.3. Таксата „Сигурност” за пътнически полети се прилага в еднакъв размер за всички категории пътници (възрастни и деца), независимо от терминала, на който се обслужва заминаващият полет, и независимо от неговата дестинация (по международни или по вътрешни линии).

5.4. В размера на таксата „Сигурност” за ВС, превозващи пътници, са включени разходи за издръжка на националния надзорен орган в размер на 0,073 Евро за всеки заминаващ пътник.

5.5. Таксата „Сигурност” за ВС, които не превозват пътници, се събира за всяко въздухоплавателно средство, изпълняващо товарен, технически или друг полет, с който на Летище София не кацат и не излитат пътници.

5.6.Единичната таксова единица е определена за полет и е диференцирана в 2 групи (теглови диапазони) в зависимост от максималното излетно тегло на ВС, както следва:

|  |  |  |
| --- | --- | --- |
| Еднократно  за полет | ВС до 6 тона | 10,00 евро |
|  | ВС над 6 тона | 25,00 евро |

5.7. Таксата „Сигурност” за ВС, които не превозват пътници, се прилага в еднакъв размер, независимо от дестинацията на полета (по международни или по вътрешни линии).

6. Такса за шум (екологична)

6.1.Таксата „Шум (екологична)” се събира за всеки тон или част от него, окръглена към следващ тон, от максималното излетно тегло на ВС.

6.2. Таксата „Шум (екологична)” се заплаща еднократно за полет като се вземат предвид часът на кацане и часът на последващото излитане на едно и също ВС.

6.3. Единичната таксова единица е определена в диференциран размер в зависимост от индивидуалните шумови характеристики на ВС, в 5 групи по шумови сертификати и в 3 часови зони – дневна, сутрин/вечер и нощна:

**Евро за тон**

|  |  |  |  |  |
| --- | --- | --- | --- | --- |
|  | Шумова | Час на излитане (местно време) | | |
| Час на кацане (местно време) | категория | 07:00-22:59 | 06:00-06:59  23:00-23:59 | 00:00-05:59 |
| 07:00-22:59 | Категория 1 | 0.19 | 0.23 | 0.36 |
| Категория 2 | 0.23 | 0.29 | 0.45 |
| Категория 3 | 0.30 | 0.37 | 0.59 |
| Категория 4 | 0.46 | 0.57 | 0.90 |
| Категория 5 | 0.68 | 0.85 | 1.35 |
| 06:00-06:59  23:00-23:59 | Категория 1 | 0.23 | 0.28 | 0.41 |
| Категория 2 | 0.29 | 0.34 | 0.51 |
| Категория 3 | 0.37 | 0.44 | 0.66 |
| Категория 4 | 0.57 | 0.68 | 1.01 |
| Категория 5 | 0.85 | 1.02 | 1.52 |
| 00:00-05:59 | Категория 1 | 0.37 | 0.41 | 0.55 |
| Категория 2 | 0.46 | 0.51 | 0.68 |
| Категория 3 | 0.59 | 0.67 | 0.88 |
| Категория 4 | 0.91 | 1.02 | 1.36 |
| Категория 5 | 1.37 | 1.53 | 2.03 |

6.4. Самолети с максимално излетно тегло до 9 тона и всички хеликоптери не дължат такса „Шум (екологична)”.

6.5. В размера на таксата „Шум (екологична)” за периода 01.01. - 31.12.2016 г. са включени „0” разходи за издръжка на националния надзорен орган.

6.6. Основание за отнасяне на дадено ВС към конкретна категория е индивидуалният му шумов сертификат в зависимост от кумулативната шумова граница\*, както следва:

|  |  |  |
| --- | --- | --- |
| Шумова  категория | | Описание на категорията - параметри на ВС |
| 1 | | Самолети с MTOW над 9 тона, сертифицирани в съответствие с Анекс  16, том I, част II, глави 3 и 5 от Конвенцията за международно гражданско въздухоплаване, с кумулативна шумова граница 20 с!В Ефективно ниво на измервания шум (EPN) или повече. |
| 2 | | Самолети с MTOW над 9 тона, сертифицирани в съответствие с Анекс  16, том I, част II, глави 3 и 5 от Конвенцията за международно гражданско въздухоплаване, с кумулативна шумова граница от 15 до  19,9 EPNdB. |
| 3 | | Самолети с MTOW над 9 тона, сертифицирани в съответствие с Анекс  16, том I, част II, глави 3 и 5 от Конвенцията за международно гражданско въздухоплаване, с кумулативна шумова граница от 10 до  14,9 EPNdB. |
| 4 | | Самолети с MTOW над 9 тона, сертифицирани в съответствие с Анекс  16, том I, част II, глави 3 и 5 от Конвенцията за международно гражданско въздухоплаване, с кумулативна шумова граница от 5 до 9,9 EPNdB. |
| 5 | Самолети с MTOW над 9 тона, сертифицирани в съответствие с Анекс  16, том I, част II, глави 3 и 5 от Конвенцията за международно гражданско въздухоплаване, с кумулативна шумова граница 4,9 EPNdB или по-малко, самолети с MTOW над 9 тона, сертифицирани в съответствие с глава 2, които не отговарят на изискванията на Анекс  16, том I, част II, глави 3 и 5 от Конвенцията за международно гражданско въздухоплаване и самолети с MTOW над 9 тона, за които не е представен сертификат за шум. | |

\*Кумулативна шумова граница – стойността, получена от сбора на разликите между максимално разрешените нива па шума за дадено ВС и нивата на шума, показани в шумовия му сертификат при направените измервания в трите контролни точки (встрани от ПИК, при заход за кацане и при излитане). Максимално разрешените нива на шума за дадено ВС и контролните точки за измерване на шума са дефинирани в Анекс 16, том 1, част II от Конвенцията за международно гражданско въздухоплаване.“

ЗАКЛЮЧИТЕЛНА РАЗПОРЕДБА

§ 6. Постановлението влиза в сила от деня на обнародването му в „Държавен вестник“ с изключение на § 5, който влиза в сила от 1 януари 2016 г. и се прилага до 31 декември 2016 г.

**Ивайло Московски Владислав Горанов**

Министър на транспорта, Министър на финансите

информационните технологии

и съобщенията